Ziju, inti taf li d- se jsiefer għal ħafna jiem biex iġibilna l-flus? U fil-Milied mhux se jiftaħ ir-rigali magħna." Dan huwa l-kliem li ħareġ minn fomm żewġt itfal. Kliem li għadu jidwi f'widnejn iz-ziju tagħhom Darren*. Issa għadda kważi iktar minn ħmistax minn meta l-missier ta' dawn iż-żewġt itfal, Mark*, qiegħed il-ħabs għal 4 xhur wara 10 snin jistenna. Darren jirrakkontalna kif Mark meta kellu 23 sena nqabad bid-droga. "Mark kien inqabad fil-pussess ta' biċċa pjanta tal-Cannbis, LSD u Amphet. Kien għaddieha lil persuna oħra, rawh il-Pulizija u arrestawh." Dan seħħ fl-2007, għaxar snin ilu u matulhom Mark jirriforma ruħu. " F'dawn l-għaxar snin qatt ma reġa' xellef difrejh mal-ġustizzja. Sar raġel eżemplari, involut fil-komunità u jgħin lil kulħadd. Mark iżżewweġ, sar raġel tal-familja eżemplari, kellhom it-tfal, u ma' martu rabba żewġ ulied." Il-ħajja feliċi ta' din il-familja, tinbidel mil-lejl għal nhar f'Ottubru li għadda. "Fit-18 ta' Ottubru huwa ġie kkundannat 4 xhur ħabs u daħal f'Novembru li għadda. Ma nistax ninsa meta hu u oħti xħin semgħu s-sentenza bkew għax raw li d-dinja li bnew flimkien taqa' fuqhom. Imma iktar minn hekk, ma nistax ninsa kif ħaduha n-neputijiet meta għednielhom li missierhom se jkollu jmur bl-ajruplan jaħdem 'il bogħod biex iġib il-flus." Darren jistaqsi ħafna mistoqsijet. "X'jibqa' minnek meta tara familja qed tikkrolla hekk? Meta nara lil ommi maħkuma minn dipressjoni għal dak li ġralha bintha? X'jibqa' minnek meta jiġru n-neputijiet fuqek u f'bikja waħda jgħidulek, 'Ziju, inti taf li d- se jsiefer għal ħafna biex iġibilna l-flus? Imma aħna lilu rridu u mhux il-flus. U fil- mhux se jiftaħ il- magħna.'' Jitkellem fuq is-sistema ġudizzjarja. "Iva veru, dan ir-raġel żbalja f'żgħożitu. Imma għalfejn qed ipatti issa wara 10 snin? Għalfejn qiegħed il-ħabs bjiex jirriforma ruħu meta dan ir-raġel m'għandux bżonn jirriforma ruħu? X'se tkun tagħtu s-sistema u s-soċjetà? Tuh ħidma fil-komunità, mela sentenza ta' ħabs!" Darren lest li jbiddel postu ma' Mark. "Nagħżel li nkun hemm jiena l-ħabs minfloku għax jien m'għandi xejn x'nitlef mhux bħalu. Nagħżel li mmur jien, basta ma narax lin-neputijiet ikomplu jbatu. Għal Milied Mark mhux se jara lil uliedu. "Għal Milied lanqas iridu jibgħatuh għax milux hemm ġew 6 xhur. Din veru kiefra għax huwa qed jimmissja lit-tfal u għall-ġurnata tal-Milied mhux se jħalluh jara lill-familja, anke akkumpanjat." Bħalissa Xarabank qed jinvestiga storja simili, l-istorja ta' William. William li wara 10 snin mid-droga u 14-il sena jistenna, se jeħel il-ħabs. *L-ismijiet huma ivvintati biex nipproteġu l-identita' tagħhom.
Jeħel 4 xhur ħabs wara 10 snin riformat